
Anexă la Decizia nr.238/19.10.2026
ANUNŢ

pentru organizarea concursului pentru ocuparea funcţiei contractuale de execuție vacante pe perioadă nedeterminată de electrician exploatare instalații electrice de medie tensiune, (cod COR 741101) din cadrul Serviciului Mecanizare - Transporturi, Administrația Bazinală de Apă Dobrogea Litoral
Administrația Bazinală de Apă Dobrogea Litoral, cu sediul în Mun. Constanța, strada Mircea cel Bătrân, nr. 127, instituţie publică de interes naţional, cu personalitate juridică, organizează concurs pentru ocuparea funcţiei contractuale de execuție vacantă, pe perioadă nedeterminată de 
ELECTRICIAN EXPLOATARE INSTALAȚII ELECTRICE DE MEDIE TENSIUNE (1 post)
la Serviciului Mecanizare - Transporturi, Administrația Bazinală de Apă Dobrogea Litoral 
            Activitatea profesională a postului de electrician exploatare instalații electrice de medie tensiune, se va desfășura în cadrul  Serviciului Mecanizare - Transporturi la sediul Atelierului mecanic din Bd. Mamaia nr.300, Mun. Constanța.

          Condiţiile specifice necesare în vederea participării la concursul pentru ocuparea postului corespunzător funcţiei contractuale de execuție, precum şi calendarul desfăşurării concursului sunt:
- studii generale/medii;
- vechime de minim 2 ani, ca electrician în instalații electrice;
- deținerea unei calificări profesionale în domeniul electric, electrotehnic, electromecanic sau energetic, corespunzătoare atribuțiilor postului;
- deținerea unei autorizații ANRE valabile, gradul IIIB, pentru executarea instalațiilor electrice cu tensiuni nominale de maximum 20 kV;
Calendar de desfăşurare al concursului pentru ocuparea funcţiei contractuale de execuție  vacante, pe perioadă nedeterminată, de electrician exploatare instalații electrice de medie tensiune din cadrul Serviciului Mecanizare - Transporturi, Administrația Bazinală de Apă Dobrogea Litoral (1 post)
Concursul se va desfăşura la sediul Administrației Bazinale de Apă Dobrogea Litoral, str. Mircea cel Bătrân, nr. 127, Mun. Constanța, după următorul calendar:

- 03.11.2026, ora 16:00 - data limită de depunere a dosarelor de participare la concurs  la Serviciul Resurse Umane, Relații cu Publicul al Administrației Bazinale de Apă Dobrogea Litoral Constanța, str. Mircea cel Bătrân, nr. 127, Mun. Constanța;     
- 04.11.2026, ora 12:00 - selecţia dosarelor de concurs;
- 05.11.2026, ora 16:00 - termen de afişare rezultate la selecţia dosarelor de concurs;
- 06.11.2026, ora 14:00 - termen de depunere contestaţii cu privire la rezultatul selecţiei dosarelor de concurs;
- 09.11.2026, ora 16:00 - termen de afişare a rezultatelor privind contestaţia la selecţia dosarelor de concurs;
- 10.11.2026, ora 10:30 - desfăşurare probă practică la sediul Administrației Bazinale de Apă Dobrogea Litoral;
- 11.11.2026, ora 16:00 - termen de afişare rezultate proba practică;
- 12.11.2026, ora 16:00 -  termen de depunere contestaţii cu privire la rezultatul probei practice;
- 13.11.2026, ora 14:00 - termen de afişare a rezultatelor privind contestaţia la rezultatele probei practice;
-16.11.2026, ora 10:30 - susţinere interviu la sediul Administrației Bazinale de Apă Dobrogea Litoral;
- 17.11.2026, ora 16:00 -  termen de afişare a rezultatelor privind interviul;
- 18.11.2026, ora 16:00 -  termen de depunere contestaţii cu privire la rezultatul interviului;
- 19.11.2026, ora 12:00 - termen de afişare a rezultatelor privind contestaţia la rezultatele interviului;
- 19.11.2026, ora 16:00 - termen de afişare a rezultatelor finale.

Conform art.35 al Hotărârii de Guvern nr.1336 din 2022, pentru înscrierea la concurs candidaţii vor prezenta un dosar care va conţine următoarele documente:

a)	formular de înscriere la concurs, conform modelului prevăzut la anexa nr. 2 din HG 1336/2022;
b)	copia actului de identitate sau orice alt document care atestă identitatea, potrivit legii, aflate în termen de valabilitate; 
c)	copia certificatului de căsătorie sau a altui document prin care s-a realizat schimbarea de nume, după caz;
d)	copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e)	copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f)	cazierul judiciar sau, după caz, extrasul de pe cazierul judiciar;
g)	adeverinţă medicală care să ateste starea de sănătate corespunzătoare eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h)	curriculum vitae, model european;

          Adeverinţa care atestă starea de sănătate conţine, în clar, numărul, data, numele emitentului şi calitatea stabilit prin ordin al acestuia, în formatul standard ministrului sănătăţii.
         	Copiile de pe actele prevăzute la lit. b) - e), se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.
Documentul prevăzut la lit. f), poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecția dosarelor are obligaţia de a completa dosarul de concurs cu originalul cazierului judiciar, anterior datei de susținere a probei scrise și/sau probei practice a concursului.

            Pentru ocuparea unui post contractual vacant candidaţii trebuie să îndeplinească următoarele condiţii generale conform art. 14 din Hotărârea de Guvern nr.1336 din 2022 pentru aprobarea Regulamentului-cadru privind organizarea si dezvoltarea carierei personalului contractual din sectorul bugetar platit din fonduri publice:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

Bibliografie și tematică
pentru ocuparea postului de electrician exploatare instalații electrice de medie tensiune în cadrul Serv. Mecanizare – Transporturi
· Bibliografie
1. Legea nr. 123/2012 a energiei electrice și a gazelor naturale, cu modificările și completările ulterioare.
2. Ordinul președintelui ANRE nr. 66/2023 privind aprobarea Regulamentului pentru autorizarea electricienilor în domeniul instalațiilor electrice, cu modificările și completările ulterioare.
3. Legea nr. 319/2006 a securității și sănătății în muncă, cu modificările și completările ulterioare.
4. HG nr. 1.425/2006 pentru aprobarea Normelor metodologice de aplicare a prevederilor Legii nr. 319/2006, cu modificările și completările ulterioare.
5. HG nr. 1.146/2006 privind cerințele minime de securitate și sănătate pentru utilizarea în muncă de către lucrători a echipamentelor de muncă.
6. HG nr. 1.048/2006 privind cerințele minime de securitate și sănătate pentru utilizarea de către lucrători a echipamentelor individuale de protecție la locul de muncă.
7. Regulamentul general de manevre în instalațiile electrice de medie și înaltă tensiune, cod NTE 009/10/00, aprobat prin Ordinul președintelui ANRE nr. 25/2010.

8. Normele și instrucțiunile proprii de securitate și sănătate în muncă, precum și instrucțiunile tehnice interne aplicabile exploatării instalațiilor electrice și efectuării manevrelor în posturile de transformare.

· Tematică

1. Noțiuni generale privind instalațiile electrice de medie tensiune și principalele caracteristici ale acestora.
2. Structura, componentele și funcționarea posturilor de transformare: transformatoare, celule de medie tensiune, întreruptoare, separatoare, siguranțe, transformatoare de măsură și instalații de legare la pământ.
3. Principiile de exploatare și întreținere a instalațiilor electrice de medie tensiune.
4. Citirea și interpretarea schemelor electrice monofilare și identificarea aparatajului electric din posturile de transformare.
5. Efectuarea manevrelor în instalațiile electrice de medie tensiune: condiții de efectuare, succesiunea operațiunilor, verificarea poziției aparatelor de comutație și prevenirea manevrelor greșite.
6. Măsuri tehnice și organizatorice de securitate pentru lucrul la instalațiile electrice: separarea instalației de sursele de alimentare, prevenirea realimentării, verificarea lipsei tensiunii, legarea la pământ și în scurtcircuit, delimitarea zonei de lucru și afișarea indicatoarelor de securitate.
7. Funcționarea echipamentelor de protecție și comandă, identificarea declanșărilor și a semnalizărilor specifice instalațiilor electrice.
8. Cauzele și identificarea defectelor în instalațiile electrice: scurtcircuite, suprasarcini, defecte de izolație și declanșarea protecțiilor.
9. Verificări uzuale în exploatare și măsuri de prevenire a avariilor la transformatoare și la aparatajul electric.
10. Obligațiile personalului privind securitatea și sănătatea în muncă, prevenirea accidentelor prin electrocutare și utilizarea echipamentelor individuale de protecție.
11. Măsuri de intervenție în cazul accidentelor prin electrocutare, alertarea serviciilor de urgență și acordarea primului ajutor.
12. Responsabilitățile personalului care exploatează instalații electrice și respectarea instrucțiunilor de lucru, a dispozițiilor operative și a procedurilor interne.
13. Competențele și limitele de exercitare a activităților aferente autorizației ANRE deținute, în raport cu atribuțiile postului.

         Informaţii suplimentare se pot obţine la sediul Administrației Bazinale de Apă Dobrogea Litoral  din Mun. Constanța, Mircea cel Bătrân nr. 127 sau la numărul de telefon 0241/486102, interior 137,184, persoană de contact: Fulina Silvica - secretar comisie de concurs şi comisie de soluţionare a contestaţiilor.



Cu respect,

DIRECTOR ABADL,
Stelică HAGI

